Bendiksens hovedinteresse var å skape en god melodi som er lett å synge og lett å huske, gjerne med en enkel, humoristisk tekst, og han ledet til det siste en kampanje for å få NRK til å spille mer musikk av denne typen. Rock og underliggende genre var aldri Bendiksens hovedinteresse, selv om han spilte bass på en plate med Per Asplin som i ettertid regnes som en av Norges første rock-relaterte utgivelser. Sangen «La meg være ung» fra 1964 ble ansett som en teen-beat-klassiker, og hans «Afrotid» fra 1974 (sunget av Bendik Singers) ble gjenutgitt flere ganger og klassifisert som funk.